**(ПРОЕКТ)**

**ДОГОВОР**

**№……………………………..**

Днес,......................... 2022 г., в гр. София, между:

**„Национална електрическа компания“ ЕАД**, вписано в Търговския регистър на Агенция по вписванията към Министерство на правосъдието, ЕИК 000649348, гр. София, ул. „Триадица“ № 8, в качеството си на Възложител чрез Предприятие „Язовири и каскади“, ЕИК 0006493480375гр. София, район Възраждане, ул. „Лавеле“ № 26, п.к. 1000 представлявано от Румен Груев - Управител, наричано по-долу **ВЪЗЛОЖИТЕЛ**, от една страна

и **„………………………………………….…..“**, със седалище и адрес на управление: гр.………, ул./бул. „……………………..“, № …, вх. …...., ет. ……., с ЕИК/регистрационен номер или друг идентификационен код за лице, установено в друга държава членка на ЕС или трета страна ……………….., представлявано от …………………………………………., в качеството на …………………………………….., съгласно ………………………………………, наричано за краткост **ИЗПЪЛНИТЕЛ**, от друга страна,

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“;

на основание утвърден протокол от управителя на НЕК ЕАД, предприятие "Язовири и каскади“ за определяне на ИЗПЪЛНИТЕЛ на обществена поръчка за извършване на строително монтажни работи с предмет се сключи този договор („**Договора**/**Договорът**“) за следното:

**ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши **„Тампониране на стоманена тръба в тапата на десен отбивен тунел на язовир „Въча“ – проектиране и изпълнение ЯР „Въча“**, съгласно условията на договора, Техническата спецификация, количествената сметка и приетата оферта на ИЗПЪЛНИТЕЛЯ, неразделна част от Договора.

**(2)** Настоящият Договор се изпълнява на 2 *(словом два)* етапа, както следва:

1. Етап I – Изготвяне на работен проект;

2. Етап II – Изпълнение на СМР съгласно работния проект и техническата спецификация,

наричани за краткост „**Дейностите**“.

**Чл. 2.** ИЗПЪЛНИТЕЛЯТ се задължава да извърши Дейностите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, и чрез лицата, посочени в Списък на персонала, който ще изпълнява поръчката, съставляващи съответно Приложения №№ [1, 2, 3 и 4] към този Договор („**Приложенията**“) и представляващи неразделна част от него.

**Чл. 3.** **(1)** ИЗПЪЛНИТЕЛЯТ няма право да преотстъпва на трети лица изпълнението на договорните си задължения, освен ако участието на подизпълнители е посочено в офертата на ИЗПЪЛНИТЕЛЯ. Замяна или включване на подизпълнител по време на изпълнение на Договора се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

В този случай подизпълнителите следва да бъдат одобрени от ВЪЗЛОЖИТЕЛЯ.

**(2)** В срок до 10 (*десет*) работни дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила на *датата на последния поставен подпис* и е със срок на действие до изпълнение на всички поети от Страните задължения по Договора, в това число гаранционните задължения.

**Чл. 5.** **(1)** Срок за изпълнение на Договора:

Срокът за изпълнение на работите, предмет на този договор е ………………………… (не повече от 90 (деветдесет) календарни дни, от които:

**-** .................... ( не повече от 30 (тридесет) календарни дни за изготвяне на работния проект, и започва да тече от датата на получаване на уведомително писмо за стартиране на изпълнението на договора изпратено от Възложителя до Изпълнителя.;

**-** .......................(не повече от 60 (шестдесет) календарни дни за изпълнение на СМР съгласно работния проект и техническата спецификация, считано от датата на предаване на работната площадка.

(2) Проектът се предава от ИЗПЪЛНИТЕЛЯ на ВЪЗЛОЖИТЕЛЯ с придружително писмо. ВЪЗЛОЖИТЕЛЯТ в срок до 10 дни от датата на предаване на проекта назначава технически съвет за разглеждането му.

(3) За краен срок за изготвянето на проекта се счита датата, на която придружителното писмо, изпратено от ИЗПЪЛНИТЕЛЯТ до ВЪЗЛОЖИТЕЛЯ, е получено и заведено в деловодството на ВЪЗЛОЖИТЕЛЯ.

(4) Всички видове СМР, съгласно технологията на изпълнение, се приемат от ВЪЗЛОЖИТЕЛЯ в присъствието на ИЗПЪЛНИТЕЛЯ и се съставят необходимите документи.

(5) Приемането на изпълнените СМР на обекта ще се извърши от комисия, назначена от ВЪЗЛОЖИТЕЛЯ, с подписване на приемателен протокол за извършените СМР, като датата на протокола ще се счита за краен срок за приемането на обекта. Срокът по чл. 5.(1). се счита за спазен, ако приемането е без забележки.

(6) Не се включват в срока на изпълнение, времето от предаването на работния проект до провеждането на технически съвет на ВЪЗЛОЖИТЕЛЯ и разглеждането му от ТС, както и времето от уведомяване за завършен обект до назначаване на приемателната комисия.

(7) След изтичането на срока по чл.5.(1) от настоящия договор се начисляват неустойки съгласно чл.35 от договора.

**Чл. 6.** Гаранционният срок на извършените СМР е 96 (деветдесет и шест) месеца, считано от датата на подписване на протокол за приемане на обекта без забележки.

**Чл. 7.** Изпълнението на Договора, съответно Срокът за изпълнение на Дейностите, започва да тече от датата на получаване на уведомително писмо за стартиране на изпълнението на договора изпратено от Възложителя до Изпълнителя.

**Чл. 8.** Мястото на изпълнение на Договора е язовирна стена „Въча“

**ЦЕНА, РЕД И СРОКОВЕ ЗА ПЛАЩАНЕ.**

**Чл. 9.** **(1)** За извършване на Дейностите, предмет на настоящия договор, ВЪЗЛОЖИТЕЛЯТ заплаща на ИЗПЪЛНИТЕЛЯ еднократно общата стойност, вписана в Ценовото му предложение, наричана по-нататък „**Цената**“ или „Стойността на Договора“.

**(2)** В Цената по ал. 1 са включени всички необходими разходи на ИЗПЪЛНИТЕЛЯ за изпълнение на задълженията му по настоящия Договор, в това число подготвителни работи, организационни дейности, изпитвания, непредвидени разходи, разходите за транспорт, персонал и членовете на ръководния състав, които ще участват в изпълнението на поръчката, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Уговорената цена е фиксирана, крайна и включва всички преки и непреки разходи за изпълнение на Договора, както и дължимите данъци и такси, и не може да бъде променяна, освен в случаите, изрично уговорени в този Договор и в съответствие с разпоредбите на ЗОП.

**Чл. 10. (1)** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор в срок до 30 (*тридесет*) дни след подписване на приемо предавателен протокол без забележки и представена оригинална фактура на ИЗПЪЛНИТЕЛЯ.

**(2)** Установени от представителя на ВЪЗЛОЖИТЕЛЯ некачествено изпълнени работи, както и стойността на вложените материали в тях, неотговарящи на изискванията на Техническата спецификация, не се заплащат на ИЗПЪЛНИТЕЛЯ.

**Чл. 11. (1)** Всички плащания по този Договор се извършват [в лева/евро/друга валута (*ако изпълнителят е лице, установено в друга държава членка на ЕС или трета страна*)] чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (*три*) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**ГАРАНЦИЯ ЗА ИЗПЪЛНЕНИЕ**

**Чл. 12. (1)** При подписването на този Договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от стойността на Договора без ДДС, а именно ………(…………………………) лева/евро/друга валута („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора, в това число и гаранционния срок.

## (2) За обезпечаване задълженията за изпълнение на строителните работи е предназначена част от гаранцията за изпълнение на договора, в размер на 60% от сумата по чл. 12. (1) от договора, която се освобождава от ВЪЗЛОЖИТЕЛЯ в срок до 30 дни, считано от датата на окончателния протокол за приемане на обекта, като в случай че гаранцията е под формата на банкова гаранция в този срок ВЪЗЛОЖИТЕЛЯТ се задължава да изпрати до банката издател уведомление за намаляването ѝ с посочения размер, освен когато ВЪЗЛОЖИТЕЛЯТ е усвоил същата изцяло или част от нея, по причина на неизпълнение от страна на ИЗПЪЛНИТЕЛЯ на някое от задълженията му в съответствие с договореното.

## (3) За обезпечаване на задълженията, свързани с гаранционния срок на обекта е предназначена част от гаранцията за изпълнение на договора, в размер на 40% от сумата по чл. 12. (1) от договора, която се освобождава от ВЪЗЛОЖИТЕЛЯ в срок до 30 дни след датата на изтичане на гаранционния срок на обекта, ако до датата на изтичане на гаранционния срок не са предявени писмени претенции за усвояване изцяло на сумата или част от нея по причина на неизпълнение от страна на ИЗПЪЛНИТЕЛЯ на някое от задълженията му в съответствие с договореното.

**(4)** ИЗПЪЛНИТЕЛЯТ е длъжен да поддържа валидността на банковата гаранция за изпълнение/застраховката в срок до 30 (тридесет) дни след изтичане на срока за изпълнение на всички задължения на ИЗПЪЛНИТЕЛЯ по Договора, включително и гаранционния срок. При необходимост срокът на валидност на банковата гаранция/застраховката се удължава с добавък или се издава нова, като на ВЪЗЛОЖИТЕЛЯ се представя оригинален документ, доказващ удължената гаранция.

**(5)** Когато в банковата гаранция за изпълнение/застраховката посоченият срок на валидност изтича преди условието по ал. 4, ИЗПЪЛНИТЕЛЯТ е длъжен до 15 дни преди посочената дата, да представи добавък или нова банкова гаранция/застраховка с удължена валидност, съгласно чл. 13 и документ за изцяло платена допълнителна застрахователна премия по нея.

**(6)** В случай че ИЗПЪЛНИТЕЛЯТ не удължи валидността на банковата гаранция/застраховката, съгласно ал. 5, ВЪЗЛОЖИТЕЛЯТ има право да отправи към банката/застрахователя писмено искане за плащане в полза на ВЪЗЛОЖИТЕЛЯ или да прихване стойността на гаранцията от сумата за плащане, ако има такава и да задържи гаранцията за изпълнение под формата на паричен депозит.

**Чл. 13. (1)** В случай на изменение на Договора, извършено в съответствие с него и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (*три*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 14 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора и представяне на документ за изцяло платена допълнителна застрахователна премия по нея като доказателство.

**Чл. 14.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

**Централна Кооперативна Банка АД, кл. Възраждане**

**IBAN: BG41CECB979010F2427700**

**BIC: CECBBGSF**

**Чл. 15. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. Да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. Да бъде със срок на валидност за целия срок на действие на Договора плюс 30 (тридесет) дни след изтичане на срока за изпълнение на всички задължения на ИЗПЪЛНИТЕЛЯ по Договора, в това число на гаранционния срок, като при необходимост срокът на валидност на банковата гаранция се удължава или се издава нова.

**(2)** Всички банкови разходи по откриването, поддържането, удължаването и възстановяването на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 16. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица и документ за изцяло платена застрахователна премия по нея като доказателство. ВЪЗЛОЖИТЕЛЯТ трябва да е посочен като трето ползващо се лице по застраховката, която трябва да отговаря на следните изисквания:

1. Да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. Да бъде със срок на валидност за целия срок на действие на Договора плюс 30 (тридесет) дни след изтичане на срока за изпълнение на всички задължения на ИЗПЪЛНИТЕЛЯ по Договора, в това число на гаранционния срок.

3. Да покрива отговорността на ИЗПЪЛНИТЕЛЯ при забавено изпълнение, лошо/некачествено изпълнение или частично изпълнение/пълно неизпълнение на договора;

4. не може да бъде използвана за обезпечение на отговорността на ИЗПЪЛНИТЕЛЯ по друг договор.

**(2)** Проектът на Застрахователната полица заедно с Общите условия трябва да са съгласувани с ВЪЗЛОЖИТЕЛЯ преди подписване на договора.

**(3)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 17.** Освобождаването на гаранцията за изпълнение се извършва, както следва:

1. Когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 11 (1) от Договора;

2. Когато е във формата на неотменяема и безусловно платима банкова гаранция – чрез изпращане на писмено уведомление до Банката-издател за намаляването ѝ с необходимия размер и издаване на добавък към нея или издаване на нова с намаления размер;

3. Когато е във формата на Застраховка – чрез изпращане на писмено уведомление до Застрахователя с копие до ИЗПЪЛНИТЕЛЯ за частично намаление на сумата по Застрахователната полица и издаване на добавък за изменение на първоначалната застраховка или издаване на нова с намаления размер.

**Чл. 18. (1)** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

(2) ВЪЗЛОЖИТЕЛЯТ не дължи лихви, такси, комисионни или каквито и да било други плащания върху сумите по предоставената гаранция, независимо от формата, под която е предоставена гаранцията

**Чл. 19.** ВЪЗЛОЖИТЕЛЯТ има право да задържи Гаранцията за изпълнение в пълен размер при условията на чл. 20, 21 и 22 от настоящия договор.

**Чл. 20. А**ко ИЗПЪЛНИТЕЛЯТ не започне изпълнението на строително монтажните работи, предмет на настоящия Договор в срок до 15 (петнадесет) дни след предаването на работната площадка и ВЪЗЛОЖИТЕЛЯТ развали Договора на това основание;

**Чл. 21.**  При пълно неизпълнение, в т.ч. когато Дейностите не отговарят на изискванията на ВЪЗЛОЖИТЕЛЯ, и развалянето на Договора от страна на ВЪЗЛОЖИТЕЛЯ е на това основание;

**Чл. 22.** При прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 23.** При прекратяване/разваляне на договора по вина на ИЗПЪЛНИТЕЛЯ, за което е начислена и неустойка, то след приспадане на дължимата неустойка от гаранцията за изпълнение, в случай че същата е в по-голям размер от усвоената гаранция, ИЗПЪЛНИТЕЛЯТ дължи на ВЪЗЛОЖИТЕЛЯ разликата до пълния размер на неустойката.

**ПРАВА И ЗАДЪЛЖЕНИЯ НА СТРАНИТЕ**

**Чл. 24.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 25. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 9 – 11 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 26. (1) ИЗПЪЛНИТЕЛЯТ се задължава:**

1. да изпълнява задълженията си по този Договор в уговорените срокове и качествено. Отстраняването на нарушения или отклонения от техническите изисквания е за сметка на ИЗПЪЛНИТЕЛЯ;

2. да представи на ВЪЗЛОЖИТЕЛЯ (разработките) материалите и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа и да предложи начин за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в чл. 48 от Договора;

6. да възложи съответна част от Дейностите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо);

7. да сключи договор/договори за подизпълнение с посочените в офертата си подизпълнители в срок от 3 (*три*) дни от сключване на настоящия Договор. В срок до 3 (*три*) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788);

8. да участва във всички работни срещи, свързани с изпълнението на този договор;

9. да осигури за изпълнение на Дейностите технически правоспособен персонал с необходимия професионален опит и квалификация и ръководители, компетентни да осигурят организация и контрол на работата;

10. да не променя състава на персонала, който ще отговаря за изпълнението на Дейностите, без предварително писмено съгласие от страна на ВЪЗЛОЖИТЕЛЯ;

11. да поеме цялата отговорност за осигуряването на необходимия брой квалифициран персонал за навременното изпълнение на работите. Ако ВЪЗЛОЖИТЕЛЯТ установи, че някой от персонала на ИЗПЪЛНИТЕЛЯ е некомпетентен и/или има непрофесионално поведение и/или е здравословно негоден и/или е виновен за измама и корупция и/или не спазва законите в Република България при изпълнение на служебните си задължения, ИЗПЪЛНИТЕЛЯТ по писмена молба на ВЪЗЛОЖИТЕЛЯ заменя такъв член от персонала си и осигурява подходящ заместник с равностойна квалификация и компетенции, за своя сметка;

12. да спазва правилата за безопасни условия на труд и да осигурява условия за безопасна работа, съгласно изискванията на нормативните документи по охрана на труда;

13. да спазва реда на охранителния режим на обекта;

14. да отстранява незабавно и за своя сметка всички щети нанесени на ВЪЗЛОЖИТЕЛЯ или на трети лица. Наложените от съответните контролни органи санкции в резултат на нанесените от ИЗПЪЛНИТЕЛЯ вреди са за сметка на ИЗПЪЛНИТЕЛЯ;

15. да подпише споразумение за качество, околна среда и безопасни условия на труд - неразделна част от Договора;

16. по всяко време от изпълнението на Дейностите да осигурява достъп и възможност за проверки и контрол от страна на ВЪЗЛОЖИТЕЛЯ и неговите представители;

17. при изпълнение на Дейностите да не допуска повреди или разрушения в и извън границите на обекта, както и да не създава излишни и необичайни пречки за нормалната експлоатация на обекта;

18. да уведомява писмено ВЪЗЛОЖИТЕЛЯ винаги, когато съществува опасност от забавяне или нарушаване на графика за изпълнение на поръчката (ако е приложимо);

19. в процеса на изпълнението на Дейностите ИЗПЪЛНИТЕЛЯТ да изготви всички изискуеми съгласно нормативните разпоредби документи, както и да осигури необходимите съгласувания със съответните ведомства;

20. при изпълнение на Дейностите да спазва всички нормативни актове, касаещи предмета на Договора;

21. в срок до 10 (десет) работни дни след сключване на Договора да изпрати до управление „Сигурност“ в НЕК ЕАД на адрес: гр. София, ул. „Веслец“ № 5, писмо с искане за извършване на проверка за издаване на разрешение за изпълнение на конкретно възложена задача в стратегическите зони на стратегическия обект или до зоните, свързани с изпълнението на стратегическата дейност, съдържащо списък на физическите лица, които пряко ще извършват договорената работа и следните придружаващи писмото документи: за всяко едно от лицата по списъка се прилагат попълнен въпросник (приложение № 6 от ППЗДАНС), свидетелство за съдимост, документ за липса на водени срещу лицето досъдебни или съдебни производства за престъпления от общ характер, издаден от Прокуратурата на Република България и валиден удостоверителен документ за липса на психични заболявания. В случай че се представят документи за чуждестранни граждани, приложения към въпросника, съгласно ППЗДАНС, същите следва да са с легализиран превод на български език (ако е приложимо);

22. да не използва свои рекламни пана на обекта на ВЪЗЛОЖИТЕЛЯ/мястото на изпълнение, както и информация относно поръчката, предмет на настоящия Договор, да не поставя своя информационна табела за обекта на ВЪЗЛОЖИТЕЛЯ/мястото на изпълнение, както и да не използва снимков материал относно поръчката, предмет на настоящия Договор като референция в негови рекламни кампании, включително да не го публикува;

23. да не се позовава на незнанието и/или непознаването на обекта и/или проекта, предмет на Договора, поради която причина да иска изменение на същия;

24. да осъществява надзора над своята дейност на обекта и след завършване на работата да организира неговото почистване и освобождаване от остатъчни материали, отпадъци и/или оборудване, собственост на ИЗПЪЛНИТЕЛЯ или в резултат от неговата дейност;

25. да изпълнява всички свои дейности на обекта така, че да не създават излишни и необичайни пречки за ползването и заемането на обществени или частни пътища и пътеки, водещи до или към имотите, независимо дали те са притежание на ВЪЗЛОЖИТЕЛЯ или на което и да било друго лице;

26. в срок от 3 (три) дни от подписването на настоящия Договор да определи и извести писмено или устно Възложителя за лицата, които са оторизирани да контактуват с ВЪЗЛОЖИТЕЛЯ и да подписват договорните документи, както и адрес и телефони за кореспонденция, в случай че са различни от посоченото лице в чл. 55 (2) от Договора;

27. да осигури захранване с ел. енергия и сгъстен въздух посредством мобилни агрегати, включително вода с негови резервоари или водоноски, необходими за изпълнение на СМР по настоящия Договор;

28. при всяко доставяне на материали и преди тяхното влагане да представя приложимите документи: декларации за съответствие на експлоатационните показатели на материалите, декларации за характеристики на строителните продукти, инструкции на производителя за ползване на материали, информационни листове за безопасност, резултати от изпитвания и/или други документи, съгласно Техническата спецификация;

29. да опази собствеността и имуществото на физически и юридически лица от замърсяване и/или други вредни въздействия, произтичащи от изпълнението на СМР, съпътстващите ги производствени и транспортни дейности;

30. да не възпрепятства работата на обслужващия персонал на ВЪЗЛОЖИТЕЛЯ;

31. да предприеме мерки за защита и опазване на околната среда и да спазва изискванията на всички нормативните документи, както и да предприеме мерки за намаляване на риска в съответствие с чл. 15, ал. 4 от Наредба № 2/22.03.2004 г. при промяна в условията на работа. По време на СМР не се допуска разпиляване на строителни отпадъци (ако е необходимо да се покриват);

32. при подписване на протоколи, актове за скрити работи и др. ИЗПЪЛНИТЕЛЯТ да спазва образците на документи, които ще му бъдат предоставени от ВЪЗЛОЖИТЕЛЯ;

33. за документите, съпътстващи СМР, за които няма да му бъдат предоставени образци от ВЪЗЛОЖИТЕЛЯ, да ги изготвя, като ползва Наредба № 3 от 31 юли 2003 г. за съставяне на актове и протоколи по време на строителството;

34. да осигури свой представител на обекта при всяко актуване на действително извършените работи и да подпише протокол за установяване завършването и за заплащането на изпълнените СМР;

35. при подписване на настоящия договор да представи в качеството си на строител валидна застраховка „Професионална отговорност“, съгласно чл. 171 от Закона за устройство на територията (ЗУТ) и да поддържа валидността ѝ за срока на Договора за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за конкретните дейности по чл. 171, ал. 1 от ЗУТ;

36. да съблюдава предписанията на действащите закони в страната по отношение на изпълнението на конструкции (ако са предвидени такива) и да организира опаковането и изпращането на мостри за изпитване на стоманобетона от страна на упълномощените по закон организации, съгласно разпоредбите на националното;

37. при започване изпълнението на СМР по Договора с предаване на работната площадка, предоставя на ВЪЗЛОЖИТЕЛЯ застрахователна полица по чл. 173 от ЗУТ „Всички рискове на изпълнителя“, издадена в полза на ВЪЗЛОЖИТЕЛЯ, с покрити рискове по Раздел А „Материални щети“ и Раздел Б „Отговорност към трети лица“, както следва:

- Застрахователна сума по Раздел А – пълната стойност на договора;

- Лимит на отговорност по Раздел Б – пълната стойност на договора;

- Застраховката се сключва конкретно за съответния обект, предмет на този Договор при следните условия:

1. Инвеститор: НЕК ЕАД

2. Застрахован: ................ (името на ИЗПЪЛНИТЕЛЯ)

Застрахована дейност: СМР на обект …………………………………

Период на полицата - от подписване на протокол за предаване на работната площадка до края на гаранционния период.

Допълнителни изисквания към Застрахователната полица:

1) Застрахователното дружество да не се освобождава от отговорност за възстановяване на щети, настъпили поради неправилни или некачествено изпълнени работи от Застрахования;

2) При фалит или ликвидация на Застрахования да не се освобождава Дружеството от поетите по полицата задължения до изтичане на уговорения в полицата срок;

3) Застраховката да не може да бъде прекратена преди изтичане на първоначално уговорения в полицата срок или той да бъде променян без писменото съгласие на Възложителя;

4) Застрахователната премия да е внесена изцяло при подписване на застрахователния договор;

5) Условията по застрахователната полица подлежат на предварително одобрение от Възложителя.

ВЪЗЛОЖИТЕЛЯТ не може да бъде обвързан с уговорка за самоучастие при настъпване на застрахователно събитие за срока на действие на застрахователния договор.

**(2)** ИЗПЪЛНИТЕЛЯТ потвърждава, че е получил от ВЪЗЛОЖИТЕЛЯ пълната проектна и/или техническа документация и/или друга информация, необходима за изпълнението на този Договор.

**Общи права и задължения на ВЪЗЛОЖИТЕЛЯ**

**Чл. 27. ВЪЗЛОЖИТЕЛЯТ има право:**

1. Да изисква и да получи изпълнението на Дейностите в уговорените срокове, количество и качество;

2. Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора относно качеството на всички работи, влаганите материали и спазването на правилата за безопасна работа, но без с това да пречи на изпълнението;

3. Да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него [отчети/доклади/ разработки/материали] или съответна част от тях;

4. При констатиране на некачествено извършени работи, влагане на некачествени или нестандартни материали, да спре извършването на работите до отстраняване на нарушението. Подмяната на нестандартните материали и отстраняване на нарушенията са за сметка на ИЗПЪЛНИТЕЛЯ. ВЪЗЛОЖИТЕЛЯТ одобрява промените писмено. Спирането по тази точка спира сроковете в настоящия договор и всяка забава на ИЗПЪЛНИТЕЛЯ след него е основание за начисление на неустойка съгласно чл. 35 (1) настоящия Договор;

**Чл. 28. (1) ВЪЗЛОЖИТЕЛЯТ се задължава:**

1. да приеме изпълнението на Дейностите за всеки отделен етап, когато отговарят на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Дейностите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 48 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл.(17/22) от Договора;

7. да предаде работната площадка с двустранно подписан протокол;

8. да осигурява на ИЗПЪЛНИТЕЛЯ достъп до обекта за изпълнение предмета на Договора;

9. да осигури свой представител за наблюдение и контрол при изпълнението на възложената задача;

10. да осигури свой представител на обекта при всяко актуване на действително извършените работи и да подпише протокол за установяване завършването и за заплащането на изпълнените СМР;

**(2)** ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ при изпълнение предмета на договора, в резултат на които възникват злополука на което и да е физическо лице и/или загуба или нанесена вреда на каквото и да е имущество.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 29. (1)** Предаването изпълнението на дейностите, свързани с първия етап – проектиране, се документира с заведено в деловодството на ВЪЗЛОЖИТЕЛЯ придружително писмо, съдържащо проектната документация, предмет на настоящия договор.

**(2)** Предаването на изпълнението на строително монтажните работи се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).

**Чл. 30. (1)** ИЗПЪЛНИТЕЛЯТ уведомява ВЪЗЛОЖИТЕЛЯ писмено за изпълнените и подлежащи на приемане СМР

**(2)** ВЪЗЛОЖИТЕЛЯТ назначава приемателна комисия в срок до 5 (пет) работни дни след получаване на писменото уведомление по ал. 1.

**(3)** Най-късно в последния ден от срокът, съгласно чл. 5 (1) от настоящия Договор, ако от страна на ИЗПЪЛНИТЕЛЯ не е постъпило уведомление за приключване на СМР дейностите, предмет на Договора, ВЪЗЛОЖИТЕЛЯТ отправя до ИЗПЪЛНИТЕЛЯ писмена покана за подписване на двустранен протокол за установяване количеството и качеството, съгласно Техническата спецификация, на изпълнените СМР към деня, в който трябва да приключи. При констатиране на закъснение в деня на съставяне на протокола, същото се отразява в него с посочени точно неизпълнени количества и видове работи, ако има такива и се прилагат всички документи, удостоверяващи неизпълнението (протоколи, кореспонденция и други писмени материали, имащи отношение към Договора).

**(4)** В случай че ИЗПЪЛНИТЕЛЯТ не се яви (не изпрати представител) за съставяне на протокола по ал. 3 или не го подпише, актът се съставя като се отбелязва обстоятелството и се подписва от поне двама свидетели на ВЪЗЛОЖИТЕЛЯ. Така съставеният протокол се изпраща препоръчано с обратна разписка или с куриер на ИЗПЪЛНИТЕЛЯ, с приложените документи.

**Чл. 31.** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ. Срокът за отстраняване на констатираните недостатъци не може да бъде повече от половината от срока за изпълнение на позицията;

3. да откаже да приеме изпълнението при съществени отклонения от договореното, както и в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора и/или резултатът от изпълнението става безполезен за ВЪЗЛОЖИТЕЛЯ.

**Чл. 32.**  Окончателното приемане на изпълнението на строително монтажните дейности, предмет на настоящия договор, се извършва с подписване на окончателен Приемо-предавателен протокол в сроковете на изпълнение по чл. 5 (1) от Договора.

**Чл. 33.** В случай че изпълнението на Дейностите, предмет на този Договор, бъде отложено или преустановено по искане на ВЪЗЛОЖИТЕЛЯ, то срокът за изпълнение се удължава с времето, с което Дейностите са били отложени или спрени.

**ГАРАНЦИОННА ОТГОВОРНОСТ**

**Чл. 34. (1)** За проявените дефекти през гаранционния срок ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 5 (пет) работни дни след писменото уведомление ИЗПЪЛНИТЕЛЯТ и ВЪЗЛОЖИТЕЛЯТ подписват протокол, в който уточняват дефектите и срока, в който те трябва да бъдат отстранени. Разходите по отстраняване на дефектите през гаранционния срок са за сметка на ИЗПЪЛНИТЕЛЯ.

**(2)** През времето на отстраняване на дефектите от страна на ИЗПЪЛНИТЕЛЯ гаранционният срок спира да тече. Считано от подписване на двустранен протокол за изпълнени гаранционни задължения, спреният гаранционен срок продължава да тече.

**(3)** Ако след като ИЗПЪЛНИТЕЛЯТ бъде уведомен, откаже да отстрани или не отстрани проявените дефекти в технологично необходимия срок, посочен в протокола по ал. 1, ВЪЗЛОЖИТЕЛЯТ има право да начисли неустойка, съгласно договорените условия.

**(4)** В случая по ал. 3, ВЪЗЛОЖИТЕЛЯТ има право да предприеме необходимите мерки за отстраняване на дефектите със собствени сили и средства, като уведомява ИЗПЪЛНИТЕЛЯ за направените разходи, доказани с фактури. Ако ИЗПЪЛНИТЕЛЯТ не възстанови направените разходи в определения от ВЪЗЛОЖИТЕЛЯ срок, последният има право да задържи сумата от гаранцията за изпълнение.

**САНКЦИИ ПРИ НЕИЗПЪЛНЕНИЕ**

**Чл. 35. (1)** За всеки случай на неизпълнение, в това число забавено изпълнение, лошо/некачествено изпълнение и/или частично изпълнение на което и да е от задълженията на ИЗПЪЛНИТЕЛЯ за изпълнение на дейностите, предмет на настоящия Договор, същият дължи на ВЪЗЛОЖИТЕЛЯ до изправяне на неизпълнението и/или преустановяване на забавата неустойка в размер на 1% (едно на сто) на ден от Цената за съответния период/етап, но не повече от 10 % (десет на сто) от стойността на съответния период/етап.

**(2)** За всеки друг случай на неизпълнение на което и да е от задълженията от страна на ИЗПЪЛНИТЕЛЯ, включително при нарушение на задълженията по чл. 48 и чл. 49 от Договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от общата стойност на Договора.

**(3)** Всички предвидени в настоящия Договор неустойки са кумулативни, като максималният им размер не може да надвишава 50% (петдесет на сто) от стойността на Договора.

**(4)** В случай че ВЪЗЛОЖИТЕЛЯТ закъснее да заплати, както е уговорено в този Договор, той дължи обезщетение на ИЗПЪЛНИТЕЛЯ в размер на ОЛП на БНБ + 2 пункта на годишна база върху стойността на забавеното плащане за всеки просрочен ден, но не повече от 10 % от общата стойност на Договора.

**Чл. 36. (1)** При констатирано лошо/некачествено или друго неточно или частично изпълнение което и да е от задълженията от страна на ИЗПЪЛНИТЕЛЯ или при отклонение от изискванията на ВЪЗЛОЖИТЕЛЯ, посочени в [Техническата спецификация], ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност в определен от ВЪЗЛОЖИТЕЛЯ срок, който не може да бъде повече от половината от срока за изпълнение на позицията, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати Договора.

**(2)** Ако за неизпълнението е била начислена и неустойка, то след приспадане на дължимата неустойка от гаранцията за изпълнение, в случай че същата е в по-голям размер от усвоената гаранция, ИЗПЪЛНИТЕЛЯТ дължи на ВЪЗЛОЖИТЕЛЯ разликата до пълния размер на неустойката.

**Чл. 37.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (десет на сто) от Стойността на Договора. Ако развалянето е поради неизпълнение от страна на ИЗПЪЛНИТЕЛЯ, за което е начислена и неустойка, то след приспадане на задържаната гаранция от размера на дължимата неустойка, ИЗПЪЛНИТЕЛЯТ дължи на ВЪЗЛОЖИТЕЛЯ разликата до пълния размер на неустойката.

**Чл. 38.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение и/или да я прихване от дължимо плащане по фактура, като уведоми писмено ИЗПЪЛНИТЕЛЯ за това. В случай че дължимата неустойка е в по-голям размер от усвоената гаранция или дължимото плащане е недостатъчно, то ВЪЗЛОЖИТЕЛЯТ има право да търси разликата до пълния размер на неустойката по съдебен ред.

**Чл. 39.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 40.** **(1)** Този Договор се прекратява:

1. с изтичане срока на Договора, определен в чл. 5 от същия, в случай че са изпълнени всички задължения на Страните по него;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (*три*) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС. ([Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици](https://frazite.com/ad/%D0%97%D0%B0%D0%BA%D0%BE%D0%BD%20%D0%B7%D0%B0%20%D0%B8%D0%BA%D0%BE%D0%BD%D0%BE%D0%BC%D0%B8%D1%87%D0%B5%D1%81%D0%BA%D0%B8%D1%82%D0%B5%20%D0%B8%20%D1%84%D0%B8%D0%BD%D0%B0%D0%BD%D1%81%D0%BE%D0%B2%D0%B8%D1%82%D0%B5%20%D0%BE%D1%82%D0%BD%D0%BE%D1%88%D0%B5%D0%BD%D0%B8%D1%8F%20%D1%81%20%D0%B4%D1%80%D1%83%D0%B6%D0%B5%D1%81%D1%82%D0%B2%D0%B0%D1%82%D0%B0,%20%D1%80%D0%B5%D0%B3%D0%B8%D1%81%D1%82%D1%80%D0%B8%D1%80%D0%B0%D0%BD%D0%B8%20%D0%B2%20%D1%8E%D1%80%D0%B8%D1%81%D0%B4%D0%B8%D0%BA%D1%86%D0%B8%D0%B8%20%D1%81%20%D0%BF%D1%80%D0%B5%D1%84%D0%B5%D1%80%D0%B5%D0%BD%D1%86%D0%B8%D0%B0%D0%BB%D0%B5%D0%BD%20%D0%B4%D0%B0%D0%BD%D1%8A%D1%87%D0%B5%D0%BD%20%D1%80%D0%B5%D0%B6%D0%B8%D0%BC,%20%D0%BA%D0%BE%D0%BD%D1%82%D1%80%D0%BE%D0%BB%D0%B8%D1%80%D0%B0%D0%BD%D0%B8%D1%82%D0%B5%20%D0%BE%D1%82%20%D1%82%D1%8F%D1%85%20%D0%BB%D0%B8%D1%86%D0%B0%20%D0%B8%20%D1%82%D0%B5%D1%85%D0%BD%D0%B8%D1%82%D0%B5%20%D0%B4%D0%B5%D0%B9%D1%81%D1%82%D0%B2%D0%B8%D1%82%D0%B5%D0%BB%D0%BD%D0%B8%20%D1%81%D0%BE%D0%B1%D1%81%D1%82%D0%B2%D0%B5%D0%BD%D0%B8%D1%86%D0%B8))

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане ВЪЗЛОЖИТЕЛЯ.

**(3)** ВЪЗЛОЖИТЕЛЯТ може да прекрати/ развали Договора едностранно с писмено уведомление до ИЗПЪЛНИТЕЛЯ, както и да усвои гаранцията за изпълнение в следните случаи:

1. В случай че ИЗПЪЛНИТЕЛЯТ забави изпълнението на кое да е задължение по Договора с повече от 15 (*петнадесет*) дни.

2. При неизпълнение, различно от забавено изпълнение, от страна на ИЗПЪЛНИТЕЛЯ на едно или повече от задълженията му по Договора, за което той е бил уведомен и не е взел необходимите мерки в определения за това срок.

3. В случай че ИЗПЪЛНИТЕЛЯТ използва подизпълнители без да е декларирал това в документите за участие или използва подизпълнител, който е различен от този, който е посочил, освен в случаите, в които замяната, съответно включването на подизпълнител е извършено със съгласието на ВЪЗЛОЖИТЕЛЯ и в съответствие с разпоредбите на ЗОП.

**(4)** ВЪЗЛОЖИТЕЛЯТ има право да прекрати едностранно този Договор с изпращане на 3(*три*) дневно писмено предизвестие до ИЗПЪЛНИТЕЛЯ. В този случай ВЪЗЛОЖИТЕЛЯТ не дължи заплащане на обезщетения или неустойки на ИЗПЪЛНИТЕЛЯ.

**Чл. 41.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. ИЗПЪЛНИТЕЛЯТ не е започнал изпълнението на дейностите в срок до 15 (петнадесет) дни, считано от датата на влизане на Договора в сила и предаването на работната площадка;

2. ИЗПЪЛНИТЕЛЯТ е прекратил изпълнението на дейностите за повече от 15 (петнадесет) дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката / Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 42.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 43.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови изпълнението на дейностите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ и

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 44.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности към датата на уведомяване, като разплащането се извършва след удържане на всички дължими от ИЗПЪЛНИТЕЛЯ суми по Договора, включително неустойките.

**ОБЩИ РАЗПОРЕДБИ**

Дефинирани понятия и тълкуване

**Чл. 45. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 46.** При изпълнението на Договора ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора.

**Чл. 47.** При изпълнението на Договора ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 48. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“).

Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**(5)** Страните по този договор се задължават да опазват репутацията и доброто име на ИЗПЪЛНИТЕЛЯ и ВЪЗЛОЖИТЕЛЯ, както и да се въздържат и да осигурят въздържането от страна на техните работници, служители и на всички техни подизпълнители от всякакви действия, които могат да имат негативен ефект върху икономическите и други законни интереси на ВЪЗЛОЖИТЕЛЯ и/или ИЗПЪЛНИТЕЛЯ и неговата репутация и добро име.

Публични изявления

**Чл. 49.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставката/ите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 50. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 15 (*петнадесет*) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 51.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 52.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 53. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (*три*) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила и не е представила необходимите документи съгласно ал. 3 в посочения в същата алинея срок; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 54.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 55. (1)** Всички уведомления между Страните във връзка с този Договор се извършват в писмена форма, на български език и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението, при условие, че е изписана самата дата и е положен подпис на оправомощено лице;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на изпращане – при изпращане по електронна поща, ако са изпратени на посочения в Договора електронен адрес.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

**Чл. 56. (1)** Този Договор се сключва на български език. В случай на несъответствия, водещ е българският език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

Приложимо право

**Чл. 57.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 58.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 59.** Този Договор се състои от 18 (осемнадесет) страници и е изготвен и подписан в два еднообразни екземпляра – по един за всяка от Страните.

Приложения:

**Чл. 60.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Предложение за изпълнение – *образец попълнен от Изпълнителя*;

Приложение № 3 – Ценово предложение - *образец попълнен от Изпълнителя*;

Приложение № 4 – Споразумение за качество, околна среда и безопасни условия на труд;

Приложение № 5 – Списък на персонала, който ще изпълнява поръчката и на членовете на ръководния състав, които ще отговарят за изпълнението;

|  |  |
| --- | --- |
| **ЗА ВЪЗЛОЖИТЕЛЯ:**  **РУМЕН ГРУЕВ**  **УПРАВИТЕЛ НА НЕК ЕАД,**  **ПРЕДПРИЯТИЕ „ЯЗОВИРИ И КАСКАДИ“** | **ЗА ИЗПЪЛНИТЕЛЯ:**  **………………………..**  **………………………..** |